jkorsvik/nowiki_second_scrape_merged huggingface dataset:
Hval Sjokoladefabrikk

Hval Sjokoladefabrikk ASA er en norsk næringsmiddelprodusent som først og fremst lager sjokolade. Fabrikken ligger i Sandefjord. 


== Historie ==
Hval Sjokoladefabrikk ble etablert i 1996 av gründer Rolf Rune Forsberg. Han er i dag daglig leder og den største aksjonæren i selskapet. 
I 2005 lå firmaet notert på den OTC-listen, med tickeren HVAL. Samme høst lanserte Hval Sjokoladefabrikk planer om å etablere en franchisedrevet butikkjede med navnet Sjokoladeriet. I 2007 ble det startet 6 butikker, men det lyktes ikke å gjøre noen av butikkene lønnsomme. Prosjektet ble derfor skrinlagt forholdsvis raskt. Candy King distribuerer i dag Hvals løsvekt-produkter. Disse utgjør 2/3 av brutto omsetning for Hval-produkter. Bedriften hadde en omsetning på 38 millioner og et overskudd på 2,5 millioner i 2011.
Etter at NRKs aktualitetsmagasin Brennpunkt i mars 2015 fortalte at Hval Sjokoladefabrikk ble presset ut av matvarekjedene fordi de som liten aktør ikke ville betale for hylleplass, fikk fabrikken stor medieoppmerksomhet og støtte blant nye kunder.


== Referanser ==


== Eksterne lenker ==
Offisielt nettsted
Rolf Rune Forsberg

Rolf Rune Forsberg (født 21. september 1958) er en norsk næringslivsleder. 
Han er utdannet konditor, men er mer kjent som gründeren som etablerte Hval Sjokoladefabrikk i Sandefjord i 1996. Forsberg var i 2005 daglig leder i firmaet. 


== Eksterne lenker ==
Aftenposten 20. mars 2015: Hval-sjef Rune Forsberg: «Jeg er en liten Willy Wonka, som har min egen lille sjokoladefabrikk»
Vengedalshytta

Vengedalshytta ligger i Venjesdalen i Møre og Romsdal. Hytta eies av Norsk Tindeklub og har vært deres utgangspunkt for klatring på Romsdalshornet, Store Venjetinden  og andre fjell i området på nordøst-siden av Romsdalen. I dag har den ti senger og bilvei helt fram.


== Referanser ==


== Eksterne lenker ==
Norsk Tindeklub Arkivert 5. desember 2006 hos Wayback Machine.
Ansiennitet

Ansiennitet angir, i Norge, hvor lenge en person har vært ansatt i en bedrift.
Begrepet brukes også av boligbyggelag når forkjøpsrett avklares.
Mange lønnssystemer er konstruert slik at man går trinnvis opp i lønn med stigende ansiennitet (ansiennitetsopprykk/opprykk på ansiennitetsstigen). Vær oppmerksom på at lønnsansiennitet kan være forskjellig fra bedriftsansiennitet fordi man kan få godkjent ekstra lønnsansiennitet som følge av utdanning eller tidligere yrkeserfaring. 
Tariffavtalene har nærmere regler om hva slags utdanning/praksis som kan gi ekstra lønnsansiennitet. 
Betydningen av ansiennitet for arbeidstagerens lønn avhenger av det som er fastsatt i de enkelte tariffavtaler (tjenesteansiennitet, tidligere lønnsansiennitet). For statens vedkommende er dette regulert ved hovedtariffavtalens regler, som bl.a. har bestemmelser om godskriving av tidligere offentlig og privat tjeneste og om tilleggsansiennitet, om godskriving fullt ut av all militærtjeneste m.m., om omsorgsarbeid i hjemmet, og som angir hvilke permisjoner som ikke avbryter tjenesteansienniteten. Dersom ikke annet er bestemt, beholdes tjenesteansienniteten ved direkte overgang fra en stilling til en annen i det statlige tariffområde, også ved overgang fra deltidsstilling til heltidsstilling.
Arbeidsmiljølovens regler om oppsigelsesvern innebærer at arbeidsgiver må ta hensyn til arbeidstagere som har lang ansiennitet i virksomheten når det gjelder oppsigelse pga. driftsinnskrenkninger m.m. og når det gjelder fortrinnsrett til ny ansettelse. I tariffavtaler er det ofte fastsatt at ansienniteten under ellers like vilkår skal legges til grunn, både når det gjelder oppsigelser og permitteringer.
Se link til Statens Personalhandbok: 7.3.4 § 4 Beregning av ansiennitet ved tilsetting http://www.sph.dep.no/Statens-Personalhandbok-2010/
Stephan Eberharter

Stephan Eberharter (født 24. mars 1969 i Brixlegg) er en tidligere, østerriksk alpinist. Han har ett OL-gull, tre VM-gull og to sammenlagtseire både i verdenscupen og europacupen i alpint.


== Karriere ==
Eberharter vant sine to første VM-gull i 1991, før han hadde vunnet et eneste renn i verdenscupen. Etter denne uventede suksessen gikk det ikke så bra, han slet blant annet med mange skader. I 1994 kjørte han bare ett verdenscuprenn, og falt ut av den østerrikske landslagstroppen. Først i sesongen 1996/97 begynte han å vende tilbake, først med gode resultater i europacuprenn. 14. mars 1998 kunne han endelig feire sin første verdenscupseier (storslalåm i Crans-Montana).
I flere år kom han i skyggen av landsmannen og konkurrenten Hermann Maier. Men med 10 verdenscupseire og totalseier i verdenscupen 2002, fremstod han som verdens beste alpinist. Nye høydepunkt i karrieren var gullmedaljer under OL 2002 og VM 2003. 17. september 2004 fortalte Eberharter at han la opp som aktiv utøver. Da hadde han 29 verdenscupseire, to sammenlagtseire, én OL-tittel og tre VM-titler. Han vant europacupen i alpint sammenlagt i sesongene 1988/89 og 1996/97.


== VM- og OL-medaljer ==
OLNagano 1998 – sølv i storslalåm
Salt Lake City 2002 – gull i storslalåm, sølv i super-G og bronse i utforVM1991 – gull i super-G og kombinasjonen
2001 – sølv i super-G
2003 – gull i super-G


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
(de) Stephan Eberharter – Munzinger Sportsarchiv 
(en) Stephan Eberharter – Olympics.com 
(en) Stephan Eberharter – Olympic.org 
(en) Stephan Eberharter – Olympedia 
(en) Stephan Eberharter – Sports-Reference (OL-resultater – arkivert) 
(en) Stephan Eberharter – FIS (alpint) 
(en) Stephan Eberharter – ski-db.com 
Stephan Eberharters hjemmeside
Gasskammer

Gasskammer er en henrettelsemetode hvor den som skal henrettes utsettes for dødelig gass i et gasstett rom. Metoden blir praktisert i USA av fem stater: Wyoming, California, Maryland, Missouri og Arizona (i alle disse statene kan den dømte også velge giftsprøyte). Den dødelige gassen dannes ved at kaliumcyanid eller natriumcyanid blandes i et beger med saltsyre. Blandingen utvikler cyanidgass, som ødelegger kroppens evne til å prosessere hemoglobinet i blodet. Den dømte mister bevisstheten i løpet av få sekunder og kveles. En person som prøver å holde pusten, vil ofte få kraftige kramper. I USA brukes en giftig, og ikke i seg selv kvelende gass, da kvelning er i strid med menneskerettighetene.
Det første kjente gasskammer vi vet om, ble rigget i stand under slaveoppstanden på St Domingue (våre dagers Haiti).  Napoleon hadde gjeninnført slaveriet og slavehandelen igjen i fransk Vestindia, og satte general Charles Leclerc, gift med Napoleons søster Pauline Bonaparte, til å nedkjempe opprøret som fulgte. Leclerc døde av gulfeber, og generalen som etterfulgte ham, gikk frem med stor brutalitet. Ved å stue tilfangetatte svarte og mulatter inn i lasterommet på et skip, og brenne svovel der natten igjennom, konstruerte han et fungerende gasskammer. Om morgenen ble likene slengt over bord, og flere fanger stuet inn i lasterommet.Gasskammer ble brukt først i 1939 i Nazi-Tyskland for å drepe till slutt millioner av mennesker under andre verdens krig.  


== Se også ==
Liste over henrettelsesmetoder


== Referanser ==
King Kong (2005)

King Kong er en newzealandsk-amerikansk film fra 2005, regissert av Peter Jackson.


== Om filmen ==
Filmen er en nyinnspilling av den berømte historien om kjempegorillaen fra de dype junglene, som klarer å bryte seg ut fra de fastspente kjettingene og løper redd og forskrekket i New Yorks stressede gater. Der originalfilmen fra 1933 fremstilte apen ved hjelp av et metall-skjelett dekket med en hårete apedrakt, har Peter Jackson (mest kjent for regien på Ringenes Herre) dataanimert apen. Siden Jackson var ung, har han hatt et ønske om å gjøre en nyinnspilling av filmen, men har ikke hatt tilstrekkelig med erfaring.


== Handlingsreferat ==
I 1933, under den store depresjonen, blir skuespillerinne Ann Darrow ansatt av film-produsenten Carl Denham for å spille hovedrollen i en film sammen med skuespiller Bruce Baxter. Ann oppdager at favoritt-dramatikeren hennes, Jack Driscoll, skal være manusforfatter for filmen. Filmingen skal foregå om bord på SS Venture, under kaptein Englehorn. Men det Carl egentlig planlegger er å seile til, og filme, den mystiske og sagn-omsuste Skull Island. Kaptein Englehorn er urolig for reisen, og mannskapets spekulerer om problemer fremover. I løpet av reisen blir Ann og Jack forelsket. SS Venture mottar en radio-melding som informerer kaptein Englehorn om at det har blitt utsendt en arrestordre for Carl, på grunn av hans motstand mot film-studioets ordre om å stanse produksjonen.
Meldingen instruerer Englehorn om å gå i land ved Rangoon, men skipet deres går kort tid senere tapt i tåke. Når de endelig treffer land, viser det seg at skipet faktisk har nådd Skull Island. Carl og film-teamet hans, inkludert kamera-mann Herb, assistent Preston og operatør Mike, utforsker øya. Men de blir etter hvert angrepet av innfødte som dreper Mike, og et annet medlem av mannskapet. En annen innfødt sniker seg også inn på skipet, og kidnapper Ann. De innfødte tilbyr Ann som et offer til King Kong, en 7,6 meter høy gorilla. Carl klarer å få et glimt av King Kong, og blir fast bestemt på å fange skapningen på film.
Ann er i begynnelsen livredd for King Kong. Men hun forstår også hans intelligens, og hans evne til følelser. Englehorn organiserer et redningsforsøk, men de får snart problemer på grunn av en flokk Apatosaurus-lignende Brontosaurus og Utahraptor-lignende «Venatosaurus Saevidicus» som jakter på dem. Jack fortsetter å lete etter Ann, mens Carl ønsker å fange skapningen. Jack klarer endelig å rømme med Ann, men King Kong følger etter dem.


== Skuespillere ==


== Eksterne lenker ==
Offisielt nettsted 
(en) King Kong (2005 film) – kategori av bilder, video eller lyd på Commons 
(en) King Kong på Internet Movie Database 
(no) King Kong hos Filmfront 
(sv) King Kong i Svensk Filmdatabas 
(da) King Kong i Danmark Nationale Filminstitut 
(fr) King Kong på Allociné 
(nl) King Kong på MovieMeter 
(en) King Kong på AllMovie 
(en) King Kong på Turner Classic Movies 
(en) King Kong på Rotten Tomatoes 
(en) King Kong på Metacritic
Muustrøparken

Muustrøparken er en skulpturpark i Inderøy kommune, og er kommunens tusenårssted. Parken ligger langs Granaelva, midt i kommunesentret Straumen. I 2007 ble den kåret til Årets grønne park av Norske anleggsgartnere. Parken har navn etter handelsmann Lorents D. Muus (1809–87).
Billedhoggeren Nils Aas har skjenket åtte skupturer til parken. Dette er «Flyndre», «And», «Stavhopper'n», «Ringkatta», «Lesende», «Elg», «Fisker» og «Ekorn». «Flyndre» er en skulptur av Inderøys kommunevåpen. Parken inneholder i tillegg et amfi med scene, lekeområder og kvernhus med mikrokraftverk.


== Referanser ==


== Eksterne lenker ==
Muustrøparken på Den Gyldne Omvei - kort omtale og fotografier
Stockport County FC

Stockport County Football Club er en engelsk fotballklubb som spiller i League Two. Klubben ble stiftet i 1883, og ble valgt inn i The Football League i 1900. De rykket ned fra The Football League i 2011, og videre ned fra Conference National til Conference North i 2013. I 2019 rykket de opp igjen til National League (som var det nye navnet til Conference National), og i 2022 Rykket de videre opp til League Two. «The Hatters», som er kallenavnet til Stockport County, spiller hjemmekampene sine på Edgeley Park i Stockport; kallenavnet har laget fått etter byens tidligere hattemaker-industri. Byen Stockport ligger i den engelske regionen Nordvest-England.


== Meritter ==
Beste ligaresultat: Nr 8 i 1. divisjon (gamle 2. divisjon) i 1997/98.
Vinner av 3. divisjon (nord): 1921/22 og 1936/37.
Vinner av 4. divisjon: 1966/67.
Vinner av National League: 2021/22.
Beste resultat i FA-Cupen: 5. runde i 1935, 1950 og 2001.
Beste resultat i Ligacupen: Semifinale i 1997.
Finalist i Football League Trophy: 1992 og 1993.


== Eksterne lenker ==
(en) Offisielt nettsted 
(en) Stockport County F.C. – kategori av bilder, video eller lyd på Commons
Hondle

Hondle er en elv og et vassdrag i Tinn kommune i Telemark. Den har sitt utspring i Langesjå/Gåsos og munner via Hondletjørni ut i Møsvatnet, som tilhører Skiensvassdraget. En annen gren av Hondle renner ut fra Raudfittjørni.
Hondle ligger i landskapsvernsområdet og Hondle våtmarksområde. Kommunegrensen mellom Tinn og Vinje følger avsnittet mellom Hondletjørni og Møsvatn.


== Fotnoter ==


== Referanser ==
Grimsby Town FC

Grimsby Town Football Club er en engelsk fotballklubb.  Klubben ble stiftet i 1878, og ble valgt inn i The Football League i 1892. «The Mariners», som er kallenavnet til Grimsby Town, spiller hjemmekampene sine på Blundell Park i nabobyen Cleethorpes. Grimsby og Cleethorpes ligger i den engelske regionen Yorkshire og Humber.


== 2013/2014-sesongen: Til Play Off ==
The Mariners endte på fjerdeplass i serien og drømmen om et comeback i The Football League lever gjennom play off-sluttspillet. 
Sesongen har vært preget av gode cupprestasjoner. I FA-cupen kom man forbi kvalifiseringen og slo rivalen Scunthorpe etter omkamp i første runde. Et annet ligalag ble passert i andre runde da Northampton ble slått overbevisende 2-0. I tredje runde sa det stopp mot Championship-laget Huddersfield, men man ledet 2-1 fire minutter før slutt. 
I cupen for ikke-liga-lag, FA Trophy, kom man helt til semifinalen hvor Cambridge vant 3-2 sammenlagt. 


== Meritter ==
Beste ligaresultat: Nr 5 i 1. divisjon i 1934/35.
Vinner av 2. divisjon: 1900/01 og 1933/34.
Vinner av 3. divisjon (nord): 1925/26 og 1955/56.
Vinner av 3. divisjon: 1979/80.
Vinner av 4. divisjon: 1971/72.
Beste resultat i FA-Cupen: Semifinale i 1936 og 1939.
Beste resultat i Ligacupen: 5. runde i 1980 og 1985.


== Referanser ==
Max Julen

Max Julen (født 15. mars 1961 i Zermatt) er en tidligere sveitsisk alpinist.
Toppunktet i Julens karriere kom under OL i Sarajevo, der han gikk til topps i storslalåm den 14. februar 1984. Ved siden av den olympiske triumfen vant han kun ett verdenscuprenn. Han la opp som alpinist i 1987, 26 år gammel, og driver i dag hotell i hjembyen Zermatt.


== Resultater i verdenscupen i alpint ==


=== Pallplasseringer ===


=== Sammenlagtplasseringer ===


== Eksterne lenker ==
(de) Max Julen – Munzinger Sportsarchiv 
(en) Max Julen – Olympedia 
(en) Max Julen – Sports-Reference (OL-resultater – arkivert) 
(en) Max Julen – FIS (alpint) 
(en) Max Julen – ski-db.com
Roger Staub

Roger Staub (født 1. juli 1936, død 30. juni 1974) var en sveitsisk alpinist. Karrierens største triumf kunne han feire under OL 1960 i Squaw Valley, da han ble olympisk mester i storslalåm.
Under VM 1958 i Bad Gastein kom han på tredjeplass i kombinasjonen.
Roger Staub omkom i 1974 under deltaflygning.


== Eksterne lenker ==
(de) Roger Staub – Munzinger Sportsarchiv 
(en) Roger Staub – Olympedia 
(en) Roger Staub – Sports-Reference (OL-resultater – arkivert) 
(en) Roger Staub – FIS (alpint) 
(en) Roger Staub – ski-db.com
Fritz Strobl

Fritz Strobl (født 24. august 1972 i Lienz) er en østerriksk alpinist.
Han vant gull i utfor under OL 2002 i Salt Lake City.
Strobl bekjentgjorde at han la opp som alpinist 15. mars 2007. I sitt siste renn hadde han kledd seg ut som Mozart mens han kjørte rundt og delte ut Mozart-kuler.


== OL- og VM-medaljer ==
OL:
2002 Salt Lake City – gull i utfor
VM:
2007 i Åre – gull i lagkonkurransen
2007 i Åre – sølv i super-G


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
Offisielt nettsted 
(en) Fritz Strobl – kategori av bilder, video eller lyd på Commons 
(de) Fritz Strobl – Munzinger Sportsarchiv 
(en) Fritz Strobl – Olympedia 
(en) Fritz Strobl – Sports-Reference (OL-resultater – arkivert) 
(en) Fritz Strobl – FIS (alpint) 
(en) Fritz Strobl – ski-db.com
Carlisle United FC

Carlisle United Football Club er en engelsk fotballklubb. Klubben ble stiftet i 1903, og ble valgt inn i The Football League i 1928.  «The Cumbrians», som er kallenavnet til Carlisle United, spiller hjemmekampene sine på Brunton Park Stadium i Carlisle. Byen Carlisle ligger i den engelske regionen Nordvest-England.


== Meritter ==
Football League Trophy (1): 1997
Beste ligaresultat: Nr. 22 i 1. divisjon i 1974/75.
Vinner av 3. divisjon: 1964/65.
Vinner av 3. divisjon (gamle 4. divisjon): 1994/95.
Beste resultat i FA-Cupen: 6. runde i 1975.
Beste resultat i Ligacupen: Semifinale i 1970.
Finalist i Football League Trophy: 1995 og 2003.


== Referanser ==


== Eksterne lenker ==
(en) Offisielt nettsted 
(en) Carlisle United F.C. – kategori av bilder, video eller lyd på Commons
Chanel

Chanel er et fransk motehus grunnlagt i 1910 av Gabrielle Bonheur «Coco» Chanel (1883–1971). Gabrielle fikk kallenavnet “Coco” da hun jobbet som sanger i en fransk kafé. Chanels visjon var å erstatte overdådige antrekk med plagg som fremhevet uformell eleganse. I dag er Chanel kanskje mest kjent for å innføre “Den lille sorte kjolen” og Chanel drakten. Motehuset Chanel eies idag av Alain Wertheimer og Gerard Wertheimer, som er barnebarn til den tidligere Chanel-partneren og utvikleren av Chanel No.5 Pierre Wertheimer. I 2012 er fortsatt Chanel ett av verdens mest populære motehus med flere celebre superstjerner blant kundene.


== Logoen ==
Chanels logo består av to C-er. Disse kommer fra navnet Coco Chanel. «Coco» er kallenavnet som er hyppig brukt om Chanels grunnlegger, Gabrielle Chanel. En dag hun satt på sofaen i stuen sin i 31 rue Cambon, så hun opp på lysekronen som hang over salong bordet. Den var laget av smijern og hadde to buer som la seg over hverandre, fra den synsvinkelen hun hadde. Dette ble da logoen til firmaet. Logoen var ikke kopibeskyttet før de første Chanel-butikkene ble åpnet.
Chanel arbeider nå mot illegal bruk av deres logo, som ofte blir etterlignet på billigere varer- i stor grad etteligninger av Chanels vesker. Asiatiske land skal være de som produserer mest piratkopier av veskene. En standard klassisk 2.55 jumbo-flap er den mest ettertraktede modellen. Hvis autentisk så koster vesken omkring 14 000 kroner, i motsetning til kopiene som koster rundt 600.


== Chanel No. 5 ==
Chanel No. 5 ble introdusert i 1922, og er per dags dato verdens mest solgte parfyme. For en stund tilbake har Chanel kommet med en ny reklamefilm med den franske skuespillerinnen  Audrey Tautou i hovedrollen. Hun er Chanel No. 5s nye ansikt utad. Regissøren var Jean Pierre Jeunet og opptakene ble gjort i Istanbul og Paris. Tautou spiller rollen som en kvinne som reiser med orient-ekspressen og forelsker seg umidelbart i en mann som hun møter i gangene på toget. 
Det nye fjeset for Chanel No. 5 i 2012 er den amerikanske skuespilleren Brad Pitt. Reklame-kampanjen blir ventet lansert om ikke lenge.


== Karl Lagerfeld ==
Karl Lagerfeld har siden 1983 vært sjefsdesigner for Chanel.


== Eksterne lenker ==
(mul) Offisielt nettsted 
(en) Chanel – kategori av bilder, video eller lyd på Commons 
(en) Chanel – galleri av bilder, video eller lyd på Commons
Morbærfiken

Morbærfiken (Ficus sycomorus) er et delvis eviggrønt tre i morbærfamilien. 
Det har en vid krone og kan bli opptil 21 m høyt. Bladene minner om morbærblader og er helt forskjellige fra bladene til slektningen ekte fiken; de er mindre, eggformete, uten fliker og helrandete. Blomstene sitter rett på stammen og eldre greiner (kauliflori). De spiselige fruktene kalles adamsfiken og er to–tre cm i diameter med gul eller rød farge når de er modne.
Den viktigste pollinatoren i Afrika sør for Sahara er fikenvepsen Ceratosolen arabicus. Den finnes ikke i sørøstlige middelhavsområdet, men her finnes to andre arter, Sycophaga sycomori og Apocrypta longitarsus. For å stimulere fruktutviklingen er det vanlig å skjære et snitt i («prikke») fruktene på et tidlig stadium.  
Morbærfiken kaster vid skygge og har ofte blitt plantet ved veier. Treverket er svært lett og er enkelt å bearbeide. Det har vært høyt verdsatt, og i oldtidens Egypt ble det brukt til mumiekister. Morbærfiken er nevnt flere steder i Bibelen, og det var et slikt tre Sakkeus klatret opp i for å se Jesus da han kom til Jeriko.
Arten vokser naturlig i savannestrøkene i Afrika sør for Sahara, noen få steder på Madagaskar og i Sør-Arabia. Den er siden de tidligste tider blitt dyrket i det sørøstlige middelhavsområdet. Morbærfiken er forvillet i Egypt, Palestina og Syria, men danner ikke spiredyktige frø her, så den må formeres med stiklinger.


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 34. ISBN 0-7136-7015-0. 
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 56. ISBN 82-562-0490-7. 
J. Galil og D. Eisikowitch (1968). «Flowering cycles and fruit types of Ficus sycomorus in Israel». New Phytologist. 67 (3): 745–758. ISSN 1469-8137. doi:10.1111/j.1469-8137.1968.tb05497.x. 
«Ficus sycomorus». Flora of Israel Online. Besøkt 9. juni 2015. 
«Ficus sycomorus». Wild Flowers of Israel. Besøkt 9. juni 2015. 
«Ficus sycomorus» (PDF). World Agroforestry Centre. Besøkt 9. juni 2015. 


== Eksterne lenker ==
(en) morbærfiken i Encyclopedia of Life 
(en) morbærfiken i Global Biodiversity Information Facility 
(en) morbærfiken hos ITIS 
(en) morbærfiken hos NCBI 
(en) morbærfiken hos The International Plant Names Index 
(en) morbærfiken hos Tropicos 
(en) Kategori:Ficus sycomorus – bilder, video eller lyd på Wikimedia Commons 
(en) Ficus sycomorus – galleri av bilder, video eller lyd på Wikimedia Commons 
Ficus sycomorus – detaljert informasjon på Wikispecies
Ogham-skrift

Ogham-skriften ble brukt av keltere og piktere. Den er kjent fra rundt 300-tallet og noen hundreår fremover. 
Skriften var enkelt oppbygd. Den bestod av forskjellige mønstre av rett linjer. Skriften ble ordnet i et alfabetisk system med fire grupper, noe som ligner det som var tilfellet med runene. Man kjenner ikke sikkert til skriftens opprinnelse. 
Man finner inskripsjoner både i Irland, Wales og andre steder. Mange av disse inskripsjonene har vært en viktig kilde når det gjelder de eldste former av irsk språk.
Mansfield Town FC

Mansfield Town Football Club er en engelsk fotballklubb, hjemmehørende i byen Mansfield i den engelske regionen Øst-Midlands. Klubben ble stiftet i 1897, og ble valgt inn i The Football League i 1931. «The Stags», som er kallenavnet til Mansfield Town, spiller hjemmekampene sine på Field Mill i Mansfield.


== Meritter ==
Beste ligaresultat: Nr. 21 i 2. divisjon i 1977/78.
Vinner av 3. divisjon: 1976/77.
Vinner av 4. divisjon: 1974/75.
Beste resultat i FA-Cupen: 6. runde i 1969.
Beste resultat i Ligacupen: 5. runde i 1976.


== Referanser ==


== Eksterne lenker ==
Offisielle nettsider
SMK

SMK kan vise til:

Statsministerens kontor
Sjømilitære korps
En sovjestisk stridsvogn
Statens Museum for Kunst
Lefnui

Lefnui er en elv fra J.R.R. Tolkiens fiktive verden Midgard.
Lefnui blir regnet som en av Gondors syv elver.
Elva begynte i de sørvestre dalene av fjellet Starkhorn, som er en av toppene i Kvitklettene, og den rant mot sørvest nesten parallelt med fjellkjeden.
Lefnui blir en stor og vid strøm og flyter ut i Belfalas bukten på enden av regionen Anfalas (Langstrand) i Gondor, i en egen liten bukt. Vest for denne elvas delta ligger den lange odden Andrast.